CELEX: 32022R0826
Language: sl
Date: 2022-05-23 00:00:00
Title: Delegirana uredba Komisije (EU) 2022/826 z dne 23. marca 2022 o popravku in spremembi Uredbe (EU) 2019/1241 Evropskega parlamenta in Sveta glede izjem v zvezi s predelom za morsko ploščo

30.5.2022   
               
               
                  SL
               
               
                  Uradni list Evropske unije
               
               
                  L 147/22
               
            
         DELEGIRANA UREDBA KOMISIJE (EU) 2022/826
         z dne 23. marca 2022
         o popravku in spremembi Uredbe (EU) 2019/1241 Evropskega parlamenta in Sveta glede izjem v zvezi s predelom za morsko ploščo
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) 2019/1241 Evropskega parlamenta in Sveta z dne 20. junija 2019 o ohranjanju ribolovnih virov in varstvu morskih ekosistemov s tehničnimi ukrepi, o spremembi uredb Sveta (ES) št. 1967/2006, (ES) št. 1224/2009 ter uredb (EU) št. 1380/2013, (EU) 2016/1139, (EU) 2018/973, (EU) 2019/472 in (EU) 2019/1022 Evropskega parlamenta in Sveta ter o razveljavitvi uredb Sveta (ES) št. 894/97, (ES) št. 850/98, (ES) št. 2549/2000, (ES) št. 254/2002, (ES) št. 812/2004 in (ES) št. 2187/2005 (1) ter zlasti člena 15(2) Uredbe,
         ob upoštevanju naslednjega:
         
                     (1)
                  
                  
                     Uredba (EU) 2019/1241 o ohranjanju ribolovnih virov in varstvu morskih ekosistemov s tehničnimi ukrepi vsebuje napako v Prilogi V, del C, ki jo je treba popraviti.
                  
               
                     (2)
                  
                  
                     Medtem ko se uvodna izjava 5 Delegirane uredbe (EU) 2021/1160 (2) nanaša na „danske sidrne potegalke“, se ustrezna določba v Prilogi nanaša le na „danske potegalke“. Glede na to, da člen 6(18) Uredbe (EU) 2019/1241 ne razlikuje med danskimi potegalkami in škotskimi potegalkami (flyshooters), se lahko določba iz Priloge V v sedanji obliki razume, kot da se nepravilno uporablja tako za danske sidrne potegalke kot za škotske potegalke.
                  
               
                     (3)
                  
                  
                     Delegirana uredba (EU) 2021/1160 temelji na skupnem priporočilu, ki so ga 19. oktobra 2020 predložile Belgija, Danska, Francija, Nemčija, Nizozemska in Švedska (v nadaljnjem besedilu: skupina Scheveningen), ki imajo neposredni upravljalni interes za ribolov v Severnem morju. Oddelek 3.1.2 skupnega priporočila je posebej razlikoval med dansko potegalko (ribolovno orodje se vleče, ko je plovilo zasidrano) in škotsko potegalko, kar potrjuje, da so države članice nameravale zahtevano izjemo uporabljati samo za dansko sidrno potegalko.
                  
               
                     (4)
                  
                  
                     Ocena STECF, v kateri je bilo ugotovljeno, da se ne pričakuje, da bo uvedba posebne izjeme za dansko potegalko pomembno vplivala na raven zaščite na območju, se je nanašala le na danske „sidrne potegalke“ (koda orodja SDN (3)) in ne na „škotske potegalke“ (flyshooter/flydragger) (koda orodja SSC  (3)).
                  
               
                     (5)
                  
                  
                     Prilogo V k Uredbi (EU) 2019/1241 bi bilo zato treba popraviti, da se pojasni, da se predlagana izjema uporablja samo za tiste danske potegalke, pri katerih se ribolovno orodje vleče, ko je plovilo zasidrano (danska sidrna potegalka (koda orodja SDN)).
                  
               
                     (6)
                  
                  
                     Ker ukrepi iz te uredbe neposredno vplivajo na načrtovanje ribolovne sezone plovil Unije in z njo povezane gospodarske dejavnosti, bi morala ta uredba začeti veljati takoj po objavi –
                  
               SPREJELA NASLEDNJO UREDBO:
         
            Člen 1
            Uredba (EU) 2019/1241 se popravi v skladu s Prilogo k tej uredbi.
         
         
            Člen 2
            Ta uredba začne veljati dan po objavi v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 23. marca 2022
            
               
                  Za Komisijo
               
               
                  predsednica
               
               Ursula VON DER LEYEN
            
         
         
            (1)  UL L 198, 25.7.2019, str. 105.
         
            (2)  Delegirana uredba Komisije (EU) 2021/1160 z dne 12. maja 2021 o spremembi Uredbe (EU) 2019/1241 Evropskega parlamenta in Sveta glede predela za papalino in predela za morsko ploščo v Severnem morju (UL L 250, 15.7.2021, str. 4).
         
            (3)  Priloga XI k Izvedbeni uredbi Komisije (EU) št. 404/2011 z dne 8. aprila 2011 o določitvi podrobnih pravil za izvajanje Uredbe Sveta (ES) št. 1224/2009 o vzpostavitvi nadzornega sistema Skupnosti za zagotavljanje skladnosti s pravili skupne ribiške politike (UL L 112, 30.4.2011, str. 64).
      
      
         
            PRILOGA
            Del C Priloge V k Uredbi (EU) 2019/1241 se spremeni:
            
                        (1)
                     
                     
                        točka 2.2(d) se nadomesti:
                        
                                    „(d)
                                 
                                 
                                    plovilom, katerih moč motorja presega 221 kW in uporabljajo danske potegalke ter ki vlečejo ribolovno orodje, medtem ko je plovilo zasidrano (danska sidrna potegalka – SDN), pod pogojem, da taka plovila izpolnjujejo pravila glede velikosti mrežnega očesa iz dela B, točka 1.1, te priloge.“.